b'\n_START_ARTICLE_\nEesti iluv\xc3\xb5imlemise r\xc3\xbchmkava rahvuskoondis\n_START_PARAGRAPH_\nEesti r\xc3\xbchmkava rahvuskoondist hakati moodustama 2017. aasta oktoobris ning detsembris kinnitas Eesti V\xc3\xb5imlemisliidu iluv\xc3\xb5imlemise toimkond koondise kandidaatideks 12 meistriklassi v\xc3\xb5imlejat erinevatest klubidest \xc3\xbcle Eesti. Koondise treeneriteks kinnitati Natalja Best\xc5\xa1astnaja (SK Nord) ja Irina Stadnik (SK Nord) ning r\xc3\xbchma kohataotlejateks anti v\xc3\xa4lja Lera Teino (VK Excite Dance Irina Kikkas-N\xc3\xb5omaa Osakond), Maria Trofimov (SK Nord/Tallinna Spordikool), Helena J\xc3\xa4e (VK Diiva/Tartu SS Kalev), Carmely Reiska (SK Nord/Tallinna Spordikool), Johanna Christina Peterson (Viljandi SK), Maria Susi (SK Nord), Vasilina Kuksova (Narva PSK-Fouette), Selin Sedletski (VK Janika Tallinn), Liisa Leontine Lill (VK Janika Tallinn), Arina Okamant\xc5\xa1uk (Sillam\xc3\xa4e Kalev), Laurabell Kabrits (GC Piruett/Tallinna Spordikool) ja Maris Meikar (VK Janika Tartu). 2017. aasta l\xc3\xb5puks oli koosseisuna v\xc3\xa4lja valitud 7 liiget (Maria Trofimov, Helena J\xc3\xa4e, Carmely Reiska, Lera Teino, Maria Susi, Vasilina Kuksova ja Johanna Christina Peterson) ja esimeseks v\xc3\xb5istluseks ning ka peaprooviks suurematele v\xc3\xb5istlustele sai r\xc3\xbchmal Christmas Cup 2017. Esimene t\xc3\xa4htis rahvusvaheline v\xc3\xb5istlus oli Miss Valentine 2018. Peale Miss Valentine tehti meistriklassi r\xc3\xbchmkava koosseisus muudatus ja l\xc3\xb5ppseisuna j\xc3\xa4id koondisesse p\xc3\xbcsima 6 liiget: Maria Trofimov (SK Nord/Tallinna Spordikool), Carmely Reiska (SK Nord/Tallinna Spordikool), Lera Teino (VK Excite Dance Irina Kikkas-N\xc3\xb5omaa Osakond), Helena J\xc3\xa4e (VK Diiva/Tartu SS Kalev), Maria Susi (SK Nord) ja r\xc3\xbchma kapten Vasilina Kuksova (Narva PSK-Fouette). Treeneriks j\xc3\xa4i Natalja Best\xc5\xa1astnaja.\n_START_SECTION_\nKavad\n_START_PARAGRAPH_\nFIG reeglite j\xc3\xa4rgi oli iluv\xc3\xb5imlemise r\xc3\xbchmadel 2017\xe2\x80\x932018 kavadeks 5 r\xc3\xb5nga programm ning teiseks 2 h\xc3\xbcpitsa ja 3 palli programm. Eesti koondise 5 r\xc3\xb5nga kava autor on Spordiklubi Nord treener Irina Stadnik ja muusikaks Cirque du Soleili\xe2\x80\x99i etenduse Amaluna muusikaheli \xe2\x80\x9cMutation\xe2\x80\x9d. Pallide ja h\xc3\xbcpitsate kava autoriks on Venemaa rahvuskoondise koreograaf Irina Zenovka. Muusika l\xc3\xb5igati selle programmi jaoks kokku kahest erinevast palast ja laulust, esimene pool kavast koosnes muusikapala \xe2\x80\x9cDead Silence Theme\xe2\x80\x9d ning teine pool R\xc3\xb3isin Murphy \xe2\x80\x9cRama Lama (Bang Bang)\xe2\x80\x9d laulust. Pallide ja h\xc3\xbcpitsate kava teemaks on koletised.'